Diari Oficial de la Generalitat Valenciana


Sumari del DOGV 7730, del 29-02-2016 (2016/1307)

ORDE 2/2016, de 22 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifiquen les ordes de regulació de concessió d'ajudes, per a la promoció associativa i representativa dels jóvens agricultors, a les organitzacions professionals agràries i a actuacions que promoguen la integració de la dona en l'àmbit rural.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/02/22/2/dof/vci/html**

### Dades del document

Número de DOGV
:   7730

Data del DOGV
:   29-02-2016

Secció del DOGV
:   I. DISPOSICIONS GENERALS

Número del document
:   2016/1307


Data del document
:   22-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDE 2/2016, de 22 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifiquen les ordes de regulació de concessió d'ajudes, per a la promoció associativa i representativa dels jóvens agricultors, a les organitzacions professionals agràries i a actuacions que promoguen la integració de la dona en l'àmbit rural. [2016/1307]  
PREÀMBUL  
  
La Generalitat té competències per a adoptar, com a administració pública, mesures de foment en els àmbits corresponents, i consolidar la vertebració del sector agrari i promoure el desenvolupament econòmic i social dels seus destinataris.  
L'Orde de 4 d'abril de 2006, de la Conselleria d'Agricultura, Pesca i Alimentació, va regular la concessió d'ajudes per a la promoció associativa i representativa dels jóvens agricultors.  
L'Orde de 4 d'abril de 2006, de la Conselleria d'Agricultura, Pesca i Alimentació, va regular la concessió d'ajudes a les organitzacions professionals agràries que integren organitzacions de dones o organitzacions de dones amb personalitat jurídica pròpia per a la promoció de la integració i la igualtat d'oportunitats de la dona en l'àmbit rural.  
  
L'Orde 24/2010, de 13 de juliol, de la Conselleria d'Agricultura, Pesca i Alimentació, va regular la concessió d'ajudes a les organitzacions professionals.  
Així doncs, cal modificar aquestes ordes per la creació de nous òrgans i el repartiment de competències, ja que amb l'entrada en vigor del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural on regula en l'article 7 els òrgans directius dependents de la Secretaria Autonòmica d'Agricultura, Pesca, Alimentació i Aigua, s'inclou la Direcció General d'Agricultura, Ramaderia i Pesca que assumix les competències establides en l'article 9 en matèria d'ajudes estructurals, per tant, és necessari adaptar-les al nou organigrama.  
Per tant, en l'article 1 s'inclouen les modificacions de l'Orde de 4 d'abril de 2006, de la Conselleria d'Agricultura, Pesca i Alimentació, per la qual es regula la concessió d'ajudes per a la promoció associativa i representativa dels jóvens agricultors.  
L'article 2 d'aquesta Orde conté les modificacions de l'Orde 24/2010, de 13 de juliol, de la Conselleria d'Agricultura, Pesca i Alimentació, per la qual s'aproven les bases reguladores per a la concessió d'ajudes a les organitzacions professionals agràries.  
En l'article 3 es modifica l'Orde de 4 d'abril de 2006, de la Conselleria d'Agricultura, Pesca i Alimentació, per la qual es regula la concessió d'ajudes a actuacions que promoguen la integració de la dona en l'àmbit rural.  
Les ajudes regulades en la present Orde no afecten el règim de competència, en els termes establits en l'article 107.1 del Tractat de Funcionament de la Unió Europea.  
Així mateix, aquesta Orde és conforme amb el Consell Jurídic Consultiu.  
En virtut i ús de les facultats que em conferix l'article 28, lletra e, de la Llei 5/1983, de 30 de desembre, del Consell, i de conformitat amb el que disposen la Llei 38/2003, de 17 de novembre, General de Subvencions, en el seu reglament, aprovat per Reial Decret 887/2006, de 21 de juliol, i en l'article 160.2 i 165 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, basant-se en tot això,  
  
  
ORDENE  
  
Article 1. De la modificació de l'Orde de 4 d'abril de 2006, de la Conselleria d'Agricultura, Pesca i Alimentació, per la qual es regula la concessió d'ajudes per a la promoció associativa i representativa dels jóvens agricultors  
Es modifica l'article tercer de l'Orde de 4 d'abril de 2006, de la Conselleria d'Agricultura, Pesca, i Alimentació, per la qual es regula la concessió d'ajudes per a la promoció associativa i representativa dels jóvens agricultors que queda redactat de la manera següent:  
  
«Article tercer. Sol·licitud i concessió de les ajudes  
1. Les sol·licituds d'ajuda es dirigiran al titular de la Direcció General amb competència en matèria de producció agrària i ramaderia, acompanyades de la documentació i en els terminis que s'establisquen en les convocatòries anuals.  
A la sol·licitud s'adjuntarà la memòria de les activitats proposades, que hauran d'ajustar-se a les previstes en l'article quart. S'hi establirà l'orde de prioritat d'aquestes i constarà, per a cada una, els objectius perseguits, la descripció detallada, el pressupost desglossat, el calendari de realització i els mitjans de què disposa per a portar-la a cap. Així mateix, s'acreditarà, d'acord amb la legislació vigent, la representació del sol·licitant.  
2. En compliment del que establixen l'article 23.2 de la Llei 38/2003, de 17 de novembre, General de Subvencions, i de l'article 160. 2 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i d'acord amb el que establisca la Llei de Pressupostos de la Generalitat per a l'exercici corresponent, la Conselleria que tinga atribuïdes les competències d'agricultura convocarà les ajudes regulades per la present Orde, i es donarà publicitat de les línies de crèdit i de l'import global màxim destinat, en l'exercici corresponent, a la concessió de les ajudes previstes en aquestes.  
3. El procediment de la concessió de les subvencions es tramitarà en règim de concurrència competitiva, i són el nombre d'afiliats, el nombre de seus i la plantilla de l'organització, els criteris per a la distribució de les ajudes, als quals s'aplicarà la ponderació següent: 70 % de l'import màxim de la línia, per nombre d'afiliats, 20 % per nombre de seus, 10 % per plantilla de l'organització. A la petició s'adjuntarà la documentació següent:  
a) Certificat emés per entitat bancària sobre les quotes pagades pels afiliats de l'organització a través d'aquesta, d'acord amb el model de l'annex I d'aquesta Orde.  
b) Declaració en què conste el nombre de seus obertes a la data d'entrada en vigor d'aquesta Orde, ja siguen propietat de l'organització o en règim de lloguer, en cessió per organisme públic, amb horari fix i continuat, segons el model de l'annex II d'aquesta Orde.  
  
c) Declaració sobre la plantilla de l'organització i qualificació dels treballadors, referida a la data d'entrada en vigor d'aquesta disposició, i adjuntar els corresponents documents acreditatius (TC1 i TC2). Si és el cas, als efectes d'aquesta Orde, es considerarà plantilla de l'organització les d'aquelles societats participades per aquesta en la seua totalitat i el fi de les quals siga la de prestar serveis agraris als seus afiliats.  
  
Així mateix s'inclourà declaració del responsable de l'organització peticionària de no estar incursa en cap de les circumstàncies establides en l'article 13 de la Llei 38/2003, de 17 de novembre, General de Subvencions.  
No serà necessària la presentació d'aquesta documentació, si ja ha sigut aportada en sol·licitud de les ajudes establides en l'Orde 24/2010, de 13 de juliol, de la Conselleria d'Agricultura, Pesca i Alimentació, per la qual s'aproven les bases reguladores per a la concessió d'ajudes a les organitzacions professionals agràries, i en aquest cas s'haurà d'indicar eixa circumstància en la sol·licitud corresponent a aquesta Orde.  
  
El falsejament de les dades donarà lloc a causa de reintegrament establit en l'article 37 de la Llei 38/2003, de 17 de novembre, General de Subvencions.  
Les entitats sol·licitants hauran de justificar el compliment de les obligacions tributàries i davant de la Seguretat Social. La presentació de la sol·licitud comportarà l'autorització del sol·licitant perquè l'òrgan concedent obtinga de forma directa l'acreditació de les circumstàncies previstes en els articles 18 i 19 del Reial Decret 887/2006, de 21 de juliol, per mitjà de certificats telemàtics, i en aquest cas el sol·licitant no haurà d'aportar el certificat corresponent.  
4. Es delega en el titular de la Direcció General amb competència en matèria de producció agrària i de ramaderia la resolució dels expedients a proposta de l'òrgan col·legiat format pel titular del servei amb competència en gestió d'ajudes estructurals, un cap de secció i un tècnic, ambdós de la Subdirecció que tinga atribuïdes les competències d'ajudes estructurals en les explotacions agràries.  
5. S'establix un termini de 6 mesos per a resoldre i notificar la resolució dictada en relació amb les sol·licituds, comptadors a partir de la publicació de la convocatòria i es consideraran desestimades les sol·licituds no resoltes de forma expressa, en els termes que establixen l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
6. Les resolucions de concessió, pagament, revocació i reintegrament posaran fi a la via administrativa. En contra, els interessats podran interposar recurs de reposició davant del mateix òrgan que les haguera dictat, en el termini d'un mes o, directament, recurs contenciós administratiu.»  
  
  
Article 2. De la modificació de l'Orde 24/2010, de 13 de juliol, de la Conselleria d'Agricultura, Pesca i Alimentació, per la qual s'aproven les bases reguladores per a la concessió de les ajudes a les organitzacions professionals agràries  
Es modifica la base 2 de l'annex de l'Orde 24/2010, de 13 de juliol, de la Conselleria d'Agricultura, Pesca i Alimentació, per la qual s'aproven les bases reguladores per a la concessió d'ajudes a les organitzacions professionals agràries que queda redactat de la manera següent:  
  
«Base 2. Sol·licituds i concessió d'ajudes  
1. Les sol·licituds d'ajuda es dirigiran al titular de la Direcció General amb competència en matèria de producció agrària i ramaderia, acompanyada de la documentació i en els terminis que s'establisquen en les convocatòries anuals.  
A la sol·licitud s'adjuntarà la memòria detallada dels gastos de la subvenció sol·licitada, així com acreditació de la representació del sol·licitant i la relació dels membres dels seus òrgans directius i executius en el moment de la sol·licitud.  
2. En compliment del que establix l'article 23.2 de la Llei 38/2003, de 17 de novembre, General de Subvencions, i de l'article 160. 2 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i d'acord amb el que establisca la Llei de Pressupostos de la Generalitat per a l'exercici corresponent, la Conselleria que tinga atribuïdes les competències d'agricultura convocarà les ajudes regulades per la present Orde, i es donarà publicitat de les línies de crèdit i de l'import global màxim destinat, en el corresponent exercici, a la concessió de les ajudes previstes en aquestes.  
  
3. A la sol·licitud s'adjuntarà la documentació següent:  
a) Certificat emés per entitat bancària sobre les quotes pagades pels afiliats de l'organització a través d'aquesta d'acord amb el model de l'annex I de les presents bases.  
b) Declaració en què conste el nombre de seus obertes a la data d'entrada en vigor d'aquesta Orde, ja siguen propietat de l'organització o en règim de lloguer, en cessió per organisme públic, amb horari fix i continuat, segons el model de l'annex II de les presents bases.  
  
c) Declaració sobre la plantilla de l'organització i qualificació dels treballadors, referida a la data d'entrada en vigor d'aquesta disposició, i adjuntar els corresponents documents acreditatius (TC1 i TC2). Si és el cas, als efectes d'aquesta Orde serà considerada plantilla de l'organització les d'aquelles societats participades per l'OPA en la seua totalitat i el fi de les quals siga la de prestar serveis agraris als afiliats d'aquesta.  
  
Així mateix, s'inclourà declaració del responsable de l'organització peticionària de no estar incursa en alguna de les circumstàncies establides en l'article 13 de la Llei 38/2003, de 17 de novembre, General de Subvencions.  
El falsejament de les dades donarà lloc a causa de reintegrament establit en l'article 37 de la Llei 38/2003, de 17 de novembre, General de Subvencions.  
Les entitats sol·licitants hauran de justificar el compliment de les obligacions tributàries i davant de la Seguretat Social. La presentació de la sol·licitud comportarà l'autorització del sol·licitant perquè l'òrgan concedent obtinga de forma directa l'acreditació de les circumstàncies previstes en els articles 18 i 19 del Reial Decret 887/2006, de 21 de juliol, per mitjà de certificats telemàtics i, en aquest cas, el sol·licitant no haurà d'aportar el certificat corresponent.  
El procediment de la concessió de les subvencions es tramitarà en règim de concurrència competitiva, i són el nombre d'afiliats, el nombre de seus i la plantilla de l'organització, els criteris per a la distribució de les ajudes, a les quals s'aplicarà la següent ponderació: 70 % de l'import màxim de la línia pel nombre d'afiliats, 20 % de l'import pel nombre de seus i 10 % de l'import per la plantilla de l'organització.   
  
Als efectes d'aquesta Orde, es considerarà seu aquella oficina oberta amb un determinat horari fix i continuat, en immoble en règim de propietat, en lloguer o en cessió d'ús per organisme públic.  
  
4. Es delega en el titular de la Direcció General amb competència en matèria de producció agrària i de ramaderia la resolució dels expedients a proposta de l'òrgan col·legiat format pel titular del servici amb competència en gestió d'ajudes estructurals, un cap de secció i un tècnic, ambdós de la Subdirecció que tinga atribuïdes les competències en matèria d'ajudes estructurals en les explotacions agràries.  
  
5. S'establix un termini de 6 mesos per a resoldre i notificar la resolució dictada en relació amb les sol·licituds, comptadors a partir de la publicació de la convocatòria, i s'entenen desestimades les subvencions no resoltes de forma expressa, sense perjuí del que establixen l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
6. La modificació de les condicions tingudes en compte per a la concessió de la subvenció podrà donar lloc a la modificació de la resolució, segons el que s'ha previst per a la revisió dels actes administratius en la llei bàsica procedimental corresponent.  
7. Les resolucions de concessió, pagament, revocació i reintegrament posaran fi a la via administrativa. En contra, els interessats podran interposar recurs de reposició davant del mateix òrgan que les haguera dictat, en el termini d'un mes o, directament, recurs contenciós administratiu.»  
  
  
Article 3. De la modificació de l'Orde de 4 d'abril de 2006, de la Conselleria d'Agricultura, Pesca i Alimentació, per la qual es regula la concessió d'ajudes a actuacions que promoguen la integració de la dona en l'àmbit rural  
Es modifica l'article tercer de l'Orde de 4 d'abril de 2006, de la Conselleria d'Agricultura, Pesca i Alimentació, per la qual es regula la concessió d'ajudes a actuacions que promoguen la integració de la dona en l'àmbit rural, el qual queda redactat de la manera següent:  
  
«Article tercer. Sol·licituds i concessió d'ajudes  
1. Les sol·licituds d'ajuda es dirigiran al titular de la Direcció General amb competència en matèria de producció agrària i ramaderia, acompanyada de la documentació i en els terminis que s'establisquen en les convocatòries anuals.  
A la sol·licitud s'adjuntarà la memòria de les activitats proposades, que hauran d'ajustar-se a les previstes en l'article quart. S'hi establirà l'orde de prioritat d'aquestes, i constarà, per a cada una, els objectius perseguits, la descripció detallada, el pressupost desglossat, el calendari de realització i els mitjans de què dispose per a portar-la a cap. Així mateix, s'acreditarà, d'acord amb la legislació vigent, la representació del sol·licitant.  
2. En compliment del que establixen l'article 23.2 de la Llei 38/2003, de 17 de novembre, General de Subvencions, i de l'article 160. 2 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i d'acord amb el que establisca la Llei de Pressupostos de la Generalitat per a l'exercici corresponent, la Conselleria que tinga atribuïdes les competències d'agricultura convocarà les ajudes regulades per la present Orde, i es donarà publicitat de les línies de crèdit i de l'import global màxim destinat, en el corresponent exercici, a la concessió de les ajudes previstes en aquestes.  
3. El procediment de la concessió de les subvencions es tramitarà en règim de concurrència competitiva, i són el nombre d'afiliats, el nombre de seus i la plantilla de l'organització, els criteris per a la distribució de les ajudes, als quals s'aplicarà la següent ponderació: 70 % de l'import màxim de la línia pel nombre d'afiliats, 20 % de l'import pel nombre de seus i 10 % de l'import per la plantilla de l'organització, amb la qual cosa a la petició s'adjuntarà la documentació següent:  
  
a) Certificat emés per entitat bancària sobre les quotes pagades pels afiliats de l'organització a través d'aquesta, segons el model de l'annex I d'aquesta Orde.  
b) Declaració en què conste el nombre de seus obertes a la data d'entrada en vigor d'aquesta Orde, ja siguen propietat de l'organització o en règim de lloguer, en cessió per organisme públic, amb horari fix i continuat, segons el model de l'annex II d'aquesta Orde.  
  
c) Declaració sobre la plantilla de l'organització i qualificació dels treballadors, referida a la data d'entrada en vigor d'aquesta disposició i adjuntar els corresponents documents acreditatius (TC1 i TC2). Si és el cas, als efectes d'aquesta Orde es considerarà plantilla de l'organització les d'aquelles societats participades per aquesta en la seua totalitat i el fi de les quals siga la de prestar serveis agraris als seus afiliats.  
  
Així mateix, s'inclourà declaració del responsable de l'organització peticionària de no estar incursa en alguna de les circumstàncies establides en l'article 13 de la Llei 38/2003, de 17 de novembre, General de Subvencions.  
No serà necessària la presentació d'aquesta documentació, si ja ha sigut presentada en la sol·licitud de les ajudes establides en l'Orde 24/2010, de 13 de juliol, de la Conselleria d'Agricultura, Pesca i Alimentació, per la qual s'aproven les bases reguladores per a la concessió d'ajudes a les organitzacions professionals agràries i, en aquest cas, s'indicarà aqueixa circumstància en la sol·licitud corresponent a aquesta Orde.  
El falsejament de les dades donarà lloc a causa de reintegrament establit en l'article 37 de la Llei 38/2003, de 17 de novembre, General de Subvencions.  
Les entitats sol·licitants hauran de justificar el compliment de les obligacions tributàries i davant de la Seguretat Social. La presentació de la sol·licitud comportarà l'autorització del sol·licitant perquè l'òrgan concedent obtinga de forma directa l'acreditació de les circumstàncies previstes en els articles 18 i 19 del Reial Decret 887/2006, de 21 de juliol, a través de certificats telemàtics, i en aquest cas el sol·licitant no haurà d'aportar el certificat corresponent.  
4. Es delega en el titular de la Direcció General amb competència en matèria de producció agrària i de ramaderia la resolució dels expedients a proposta de l'òrgan col·legiat format pel titular del servei amb competència en gestió d'ajudes estructurals, un cap de secció i un tècnic, ambdós de la Subdirecció que tinga atribuïdes les competències en matèria d'ajudes estructurals en les explotacions agràries.  
  
5. S'establix un termini de 6 mesos per a resoldre i notificar la resolució dictada en relació amb les sol·licituds, comptadors a partir de la publicació de la convocatòria, i es consideren desestimades les subvencions no resoltes de forma expressa, sense perjuí del que establix l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
6. La modificació de les condicions tingudes en compte per a la concessió de la subvenció podrà donar lloc a la modificació de la resolució, segons el que s'ha previst per a la revisió dels actes administratius en la llei bàsica procedimental corresponent  
7. Les resolucions de concessió, pagament, revocació i reintegrament posaran fi a la via administrativa. En contra, podran els interessats interposar recurs de reposició davant del mateix òrgan que les haguera dictat, en el termini d'un mes o, directament, recurs contenciós administratiu.»  
  
  
DISPOSICIONS ADDICIONALS  
  
Primera. Delegació de competència  
Es delega en la persona titular de la direcció general competent en producció agrària i ramaderia les resolucions de concessió, aprovació, subrogació, modificació i reintegrament.  
  
  
DISPOSICIÓ FINAL ÚNICA  
  
Entrada en vigor  
Aquesta orde entrarà en vigor, l'endemà de la publicació en el Diari Oficial de la Comunitat Valenciana.  
  
València, 22 de febrer de 2016  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO


Còpia Permalink ELI